রেকর্ড ৫০০ কোটি ডলার জরিমানার মুখে ফেসবুক - Digital Khobor | Best bangla online newspaper
Posted: July 16, 2019 at 11:08 am
রেকর্ড ৫০০ কোটি ডলার জরিমানার মুখে পড়ল বিশ্বের সবচেয়ে জনপ্রিয় সামাজিক যোগাযোগ মাধ্যম ফেসবুক। কোটি কোটি ব্যবহারকারীর ব্যক্তিগত তথ্য বেহাতের ঘটনায় প্রতিষ্ঠানটিকে এই জরিমানা করে যুক্তরাষ্ট্রের ফেডারেল ট্রেড কমিশন (এফটিসি)।
যুক্তরাজ্যভিত্তিক রাজনৈতিক পরামর্শক প্রতিষ্ঠান কেমব্রিজ অ্যানালিটিকা ২০১৪ সাল থেকে এসব তথ্য হাতিয়ে নিয়েছিল বলে অভিযোগ রয়েছে। খবর বিবিসির।
প্রতিবেদনে বলা হয়, প্রায় ৮ কোটি ৭০ লাখ ব্যবহারকারীর তথ্য বেহাত ও অপব্যবহারের অভিযোগ নিয়ে এফটিসি গত বছরের মার্চ থেকে তদন্তে নামে।
মার্কিন এ নিয়ন্ত্রক সংস্থার কমিশনাররা ব্যক্তিগত তথ্যের গোপনীয়তা রক্ষায় ব্যর্থতায় ফেইসবুককে রেকর্ড ৫০০ কোটি ডলার জরিমানা করেন বলে শুক্রবার নাম প্রকাশে অনিচ্ছুক কয়েকটি সূত্রের বরাত দিয়ে জানায় ওয়াল স্ট্রিট জার্নাল।
৩-২ ভোটে এ জরিমানার বিষয়টি অনুমোদিত হয়। রিপাবলিকান কমিশনাররা এ জরিমানার পক্ষে থাকলেও ডেমোক্রেটরা ছিলেন বিপক্ষে, জানায় সূত্রগুলো।
ওমান থেকে সর্বহারা হয়ে দেশে ফিরলেন বেলাল 15,157 views